[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 31.1.2007

KOM(2007)20 endelig

Forslag til

RÅDETS FORORDNING

om ændring af forordning (EF) nr. 147/2003 om visse restriktive foranstaltninger over for Somalia

(forelagt af Kommissionen)

BEGRUNDELSE

(1) Ved fælles holdning 2002/960/FUSP af 10. december 2002 blev der indført en embargo mod levering eller salg af våben og af alle typer dertil knyttet materiel, herunder et forbud mod levering af teknisk og finansiel bistand med tilknytning til militære aktiviteter i Somalia. Forbuddet mod at yde teknisk og finansiel bistand med tilknytning til militære aktiviteter gennemførtes ved Rådets forordning (EF) nr. 147/2003 af 27. januar 2003.

(2) I lyset af forslaget fra Den Mellemstatslige Organisation for Udvikling (IGAD) om at etablere en beskyttelses- og uddannelsesmission i Somalia (IGASOM) besluttede FN's Sikkerhedsråd den 6. december 2006 at tilføje en undtagelse fra ovennævnte foranstaltninger om levering af våben og militært udstyr og teknisk uddannelse og bistand, som alene har til formål at støtte eller at blive anvendt af missionen, som anført i punkt 3 i FN's Sikkerhedsråds resolution 1725 (2006).

(3) Denne undtagelse fra embargoen mod teknisk og finansiel bistand bør gennemføres ved en ændring af Rådets forordning (EF) nr. 147/2003.

Forslag til

RÅDETS FORORDNING

om ændring af forordning (EF) nr. 147/2003 om visse restriktive foranstaltninger over for Somalia

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til Rådets fælles holdning 2007/…./FUSP om ændring af fælles holdning 2002/960/FUSP for så vidt angår indførelse af en embargo mod våben, ammunition og militært udstyr til Somalia[1],

under henvisning til forslag fra Kommissionen, og

ud fra følgende betragtninger:

(1) Den fælles holdning 2002/960/FUSP indfører en embargo mod eksport af våben, ammunition og militært udstyr til Somalia og forbyder ydelse af teknisk rådgivning, finansiel og anden bistand og oplæring i forbindelse med militær virksomhed i Somalia. Forbuddet om ydelse af teknisk og finansiel bistand i forbindelse med militær virksomhed blev gennemført ved Rådets forordning (EF) nr. 147/2003 af 27. januar 2003 om visse restriktive foranstaltninger over for Somalia[2].

(2) FN's Sikkerhedsråd vedtog den 6. december 2006 resolution 1725 (2006), i det følgende benævnt "UNSCR 1725 (2006)" og tilføjede bl.a. en undtagelse fra disse restriktive foranstaltninger om levering af våben og militært udstyr og teknisk uddannelse og bistand, som alene har til formål at støtte eller at blive anvendt af missionen som nævnt i punkt 3 i UNSCR 1725 (2006).

(3) Fælles holdning 2007/.../FUSP ændre fælles holdning 2002/960/FUSP for at bringe undtagelserne til de restriktive foranstaltninger i overensstemmelse med UNSCR 1725 (2006). Forordning (EF) nr. 147/2003 bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 147/2003 foretages følgende ændringer:

1. I artikel 3 indsættes følgende som stk. 4:

"4. Uanset artikel 1 kan den kompetente myndighed, der er anført i bilaget, i den medlemsstat, hvor udbyderen er etableret, give tilladelse til, at der ydes teknisk bistand, finansieringsmidler eller finansiel bistand i forbindelse med militæraktiviteter, hvis en sådan bistand alene har til formål at støtte eller at blive anvendt af missionen som anført i punkt 3 i UNSCR 1725 (2006)."

2. Følgende indsættes som artikel 3a:

"Artikel 3a

Kommissionen ændrer bilaget på grundlag af oplysninger fra medlemsstaterne."

3. Teksten i bilaget til nærværende forordning indsættes som bilag.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

"BILAG

Liste over kompetente myndigheder, jf. artikel 3a

(udfyldes af medlemsstaterne)

BELGIEN

BULGARIEN

TJEKKIET

DANMARK

TYSKLAND

ESTLAND

GRÆKENLAND

SPANIEN

FRANKRIG

IRLAND

ITALIEN

CYPERN

LETLAND

LITAUEN

LUXEMBOURG

UNGARN

MALTA

NEDERLANDENE

ØSTRIG

POLEN

PORTUGAL

RUMÆNIEN

SLOVENIEN

SLOVAKIET

FINLAND

SVERIGE

DET FORENEDE KONGERIGE

DET EUROPÆISKE FÆLLESSKAB

Europa-Kommissionen

Generaldirektoratet for Eksterne forbindelser

Direktorat A. Kriseplatform og politikkoordinering inden for FUSP

Kontor A2. Krisestyring og konfliktforebyggelse

CHAR 12/106

B-1049 Bruxelles (Belgien)

E-mail: relex-sanctions@ec.europa.eu.

Tlf.: (32 2) 295 55 85, 299 11 76

Fax: (32 2) 299 08 73"

[1] EUT L .... af .. 2007, s. ...

[2] EUT L 24 af 29.1.2003, s.2.